Juan Ponce de León

Juan Ponce de León, se creye que naixiu o 8 d'abril de 1460 de Santervás de Campos, Corona de Castiella y muerto en L'Habana, (Virreinato d'as Indias hue Cuba), en o mes de chulio de 1521, estió un militar, gubernante colonial y lo conqueridor castellano de Puerto Rico a mas de descubridor d'a Peninsula de Florida.

D'ascendencia noble, estió pache en a cort de Ferrando lo Catolico y combatió en a conquista d'o Reino de Granada. No se sape si o suyo primer viache a America lo fació con Cristofo Colombo en 1493, u ya con Ovando en 1502. De totas trazas, colaboró con iste en a conquista de La Española, qui le encargó a conquista de l'amanata isla de San Juan Bautista (Puerto Rico) en 1508. Fundó en ixa isla a ciudat de Caparra (hue ye a ciudat de San Juan de Puerto Rico), con l'aduya d'o cacique local, o taíno Agüeybaná.

Estió Gubernador de Puerto Rico en 1508-1509, 1510-1511 y 1515-1519. Mientres os suyos gubiernos organizó as empresa de menería en a isla, y por treballo forzato en rechimen de cuasi esclavitut, amás d'as malautias portadas por os conqueridors a l'isla, bi habió una gran mortalera entre os amerindios (o pueblo d'os taínos).

Mas tardi descubrió una zona a lo norte a la que clamó A Florida. Fue ferito por os indios Calusa en una d'as suyas posteriors expedicions a la peninsula de Florida y habió de tresladar-se a La Habana, a on morió debito a la ferita. A suya sepoltura ye situata en a seu de Viello Sant Chuan en Puerto Rico.

 Vinclos externos 

  Información sobre Juan Ponce de León en Artehistoria.jcyl.es.

Categoría:Conqueridors
Categoría:Militars de Castiella y Leyón
Categoría:Muertos en l'Habana
Categoría:Naixius de Santervás de Campos
Categoría:1460 (naixencias)
Categoría:1521 (muertes)